San Miguel de Aguayoko markesgoa

San Miguel de Aguayoko markesgoa 1682ko martxoaren 30ean Karlos II.ak sortutako noblezia titulua, Agustin de Echeverz eta Subizaren alde.

Tituluaren izena San Miguel de Aguayoko jaurerriari zegokion, Gaztela Zaharrean. Egun Kantabriaren mugetan dago udalerria.

Armak 
Fondo urdinean urrezko ixa bat eta goikaldean zortzi punta dituen urrezko izarra (En campo de azur, un aspa, de oro, y en jefe una estrella, de ocho puntas, del mismo metal).

San Miguel de Aguayoko markesak

San Miguel de Aguayoko markesen historia 

 Agustín de Echeverz eta Subiza (1640-1699), San Miguel de Aguayoko I. markesa, Santa Olayako bizkondea, Nafarroako Zariquiegui eta Esparza jauregietako jauna, Done Jakue Ordenaren zalduna, gobernadorea eta Leongo Erresuma Berriko kapitain nagusia, Nafarroako Erresumako betiko alguazil nagusia. Pedro de Echeverz Toro eta Espinal eta Isabel de Subiza eta Bernedoren semea, Esparza eta Zariquiegiko jaun-andreak. Asiaingo Echeberz edo Echeverzen etxearen ondorengoa. 1667an Francisca de Valdés eta Alcega, Rejano eta Urdiñolarekin ezkondu zen. Francisco de Urdíñola eta Larrumbideren birbiloba, Nueva Vizcaya konkistatzailea (Mexiko, 1572) eta Espainia Berriko latifundio handienaren jabea. Alabak hartu zuen oinordetza:

 Ignacia Javiera de Echeverz eta Subiza (1673-1733), San Miguel de Aguayoko II. markesa. Jose de Azlor eta Virto de Verarekin ezkondu zen (1672 - 1734), Guarako kondearen semea eta Coahuila eta Texasko gobernadore eta kapitain nagusia. Bere alabetako batek hartu zuen oinordetza:

 María Josefa de Azlor eta Echeverz (1707-1776), San Miguel de Aguayoko III. markesa. Francisco Valdivieso (edo Valdivielso) eta Mier, San Pedro del Álamoko kondearekin ezkondu zen. Semeetako batek jaso zuen titulua:

 Pedro Ignacio Valdivieso eta de Azlor-Echeverz (1744-1820), San Miguel de Aguayoko IV. markesa. Hiru bider ezkondu zen, Ana-Gertrudis Vidal de Lorca eta Martínez de Pinzónekin izandako semeetako bat jaso zuen titulua:

 José María de Valdivieso eta Vidal de Lorca (1787-1836), San Miguel de Aguayoko V. markesa eta zalduna. Mexikoko independentziaren sinatzaileetako bat izan zen 1821ean. Agustin de Iturbideren maiordomo nagusia.  

1884an Alfontso XII.ak titulua birgaitu zuen, honen alde:

 Luis Diez de Ulzurrun eta López de Cerain (1826-1901), San Miguel de Aguayoko VI. markesa. Erresumako senataria, Maltako Ordenako zalduna. Eladia Alonso-Colmenares eta Morales de Setiénekin ezkondu zen, Colomoko markesa. 1902an bere semeetako batek jaso zuen titulua:

 Eduardo Diez de Ulzurrun eta Alonso-Colmenares, San Miguel de Aguayoko VII. markesa, Calatravako Ordenako zalduna, Gorteetako diputatua, Elisabet Katolikoaren Ordenako zalduna. Kuban azukre lantegiak izan zituen. María Hortensia del Carmen del Monte eta Varonarekin ezkondu zen. Ez zituzten seme-alabik izan, bere anaiak jaso zuen titulua:

 Luis Diez de Ulzurrun eta Alonso-Colmenares (1937), San Miguel de Aguayoko VIII. markesa. Mª Nieves Ricarda de Alzugaray eta Lapeyrarekin ezkondu zen. 1935ean, inter vivos egindako lagapenaren ondorioz, haren semeak jaso zuen titulua:

 Luis Diez de Ulzurrun eta Alzugaray (1960), San Miguel de Aguayoko IX. markesa. María Patricia de O’Shaugnessyrekin eta Coroallesekin ezkondu zen. 1963an, bere semeak hartu zuen oinordetza:

 Luis Felipe Diez de Ulzurrun eta O'Shaugnessy, San Miguel de Aguayoko X. markesa. Ondorengorik gabe. 2007an, bere lehengusuak jaso zuen titulua:

 Luis de la Plaza eta Diez de Ulzurrun (1935 -), San Miguel de Aguayoko XI. markesa, Dibisioko jenerala (Artilleria). 1959an María Teresa Bringas eta Andújarekin ezkondu zen. 2016an bere semeari utzi zion titulua:

 Ramon de la Plaza eta Bringas Diez de Ulzurrun eta Andújar, San Miguel de Aguayoko XII. markesa. 1991ean Marta Gil de Santivañes eta de la Morarekin ezkondu zen. Ezkontzatik hiru seme-alaba jaio ziren: Casilda, Ramón eta Jaime de la Plaza eta Gil de Santivañes, egungo titularra.

Erreferentziak

Kanpo estekak 
Karlos II.a Espainiakoaren erregealdia
Markeserriak